

LOGO INDUSTRI

**SURAT HASRAT UNTUK BEKERJASAMA**

**ANTARA**

**JABATAN PENDIDIKAN POLITEKNIK DAN KOLEJ KOMUNITI**

**DENGAN**

**ABC RESOURCES SDN. BHD.**

Tertakluk kepada Undang-undang Malaysia dan dalam usaha untuk menggalakkan kerjasama dan faedah kepada kedua-dua pihak, Jabatan Pendidikan Politeknik dan Kolej Komuniti (JPPKK)dan ABC Resources Sdn. Bhd. (ABCRSB) dengan ini bersetuju bahawa Surat Hasrat ini akan bertindak sebagai rangka kerja am bagi kerjasama yang akan diadakan seperti berikut:

***KOLABORASI STRATEGIK JPPKK BERSAMA ABCRSB DALAM AGENDA PEMERKASAAN TVET BAGI BIDANG TEKNOLOGI MAKLUMAT***

Skop kerjasama:

* Membuka peluang dalam perkongsian ilmu, kepakaran, peralatan dan fasiliti;
* Bekerjasama dalam pembangunan dan penambahbaikan modul, silibus dan kurikulum program pengajian dalam pelbagai bidang yang berkaitan;
* Bekerjasama dalam perundingan, latihan dan pensijilan profesional serta pengiktirafan yang berkaitan;
* Bekerjasama dalam penyelidikan, penerbitan akademia, inovasi dan pengkomersialan;
* Bekerjasama dalam pelaksanaan kursus pembelajaran sepanjang hayat (PSH), aktiviti tanggungjawab sosial korporat (CSR), kemasyarakatan, pembangunan insan dan keusahawanan;
* Bekerjasama dalam memudah cara proses penerimaan pelajar dan pensyarah untuk menjalani latihan di industri; dan
* Program-program kerjasama lain yang dipersetujui bersama.

Kedua-dua pihak memahami bahawa sekiranya aktiviti-aktiviti tersebut hendak dilaksanakan, segala kos dan tanggungan hendaklah dibincangkan bersama dan bergantung kepada sumber yang ada di institusi masing-masing.

Butiran pelaksanaan setiap projek perlulah diperincikan secara bersama.

Pihak-pihak dengan ini menurunkan tandatangan Surat Hasrat ini pada .....................

Ditandatangani oleh

**Jabatan Pendidikan Politeknik**

**dan Kolej Komuniti**

---------------------------------------------------

**Dato’ Dr. Haji Mohd Zahari bin Ismail**

Ketua Pengarah Pendidikan Politeknik dan Kolej Komuniti

Ditandatangani oleh

**ABC Resources Sdn. Bhd.**

-------------------------------------------------------

**Dato’ Ahmad bin Mahmud, P.J.K.**

Ketua Pegawai Eksekutif